অবতরণের অনুমতি না পেয়ে যাত্রী নিয়ে ফিরে গেল বিমান
চীনে অবতরণের অনুমতি না পেয়ে প্রায় ২৭০ যাত্রী নিয়ে সাংহাইগামী নিউজিল্যান্ডের একটি উড়োজাহাজ মাঝপথ থেকে ফের অকল্যান্ডে ফিরে গেছে।







শনিবার স্থানীয় সময় মধ্যরাতের পর এয়ার নিউজিল্যান্ডের ফ্লাইট এনজেড ২৮৯ বেশ কয়েক ঘণ্টা ওড়ার পর রোববার সকাল ১০টার দিকে ফের অকল্যান্ডে অবতরণ করে। খবর রয়টার্সের।




পরে অবশ্য এয়ার নিউজিল্যান্ড জানিয়েছে, এই বিমানটির চীনে অবতরণের ক্ষেত্রে চীনা নিয়ন্ত্রণ কর্তৃপক্ষের অনুমতি ছিল না।
তবে এ ঘটনার জন্য ওই বিমানের যাত্রীদের কাছে দুঃখ প্রকাশ করেছে বিমান কর্তৃপক্ষ। তারা তাদের বিশেষ ব্যবস্থায় রোববার রাত ১১টার দিকে সাংহাই নিয়ে যাওয়ার আশ্বাস দিয়েছে। 
রয়টার্স এ প্রসঙ্গে চীনের পররাষ্ট্র মন্ত্রণালয়ের কাছে জানতে চাইলে তারা এ বিষয়ে তাৎক্ষণিকভাবে কোনো মন্তব্য করেনি। এ ছাড়া দেশটির বেসামরিক বিমান প্রশাসনকে ফোন করেও সাড়া পাওয়া যায়নি।

চীনে অবতরণের অনুমতি না পেয়ে প্রায় ২৭০ যাত্রী নিয়ে সাংহাইগামী নিউজিল্যান্ডের একটি উড়োজাহাজ মাঝপথ থেকে ফের অকল্যান্ডে ফিরে গেছে।